241Le boora Arone ba ne ba na le ditlhopha tsa bone. Bomorwa Arone e ne e le Natabe le Abihu le Eleasare le Ithamare.
23:6
2Mme Natabe le Abihu ba swa pele ga rraabo ba se na bana; baperesiti ya nna Eleasare le Ithamare fela.
3Dafita a ba dira ditlhopha, a na le Satoke wa losika lwa ga Eleasare le Ahimelege wa losika lwa ga Ithamare, a ba tsenya mo ditirong tsa bone ka fa ditlhopheng tsa bone.
4Mme ga fitlhelwa ba losika lwa ga Eleasare ba le bantsi go feta ba losika lwa ga Ithamare, fa go balwa ditlhogo tsa banna. Ka moo ba ba kgaoganya jaana: Ditlhogo tsa dikgoro tsa losika lwa ga Eleasare ya nna di le 16, mme tsa dikgoro tsa losika lwa ga Ithamare ya nna di le robedi. 5Ba kgaoganya bao le bao ka ditengwa; gonne go ne go le bagolo ba ba boitshepo, e bong bagolo ba Modimo mo losikeng lwa ga Eleasare le mo losikeng lwa ga Ithamare. 6Mme mokwaledi Semaya morwa Nethanele mongwe wa Balefi a ba kwala fa pele ga kgosi le dikgosana le Satoke moperesiti le Ahimelege morwa Abjathare le ditlhogo tsa dikgoro tsa baperesiti le Balefi; ga ntshiwa dikgoro tse pedi ka tengwa tsa losika lwa ga Eleasare, ga ba ga ntshiwa e le nngwe ya losika lwa ga Ithamare.
7Tengwa ya ntlha ya wela Joyaribe, ya bobedi ya wela Jetaya; 8ya boraro ya wela Harime, ya bone ya wela Seorime; 9ya botlhano ya wela Malekhia, ya borataro ya wela Miyamine; 10ya bosupa ya wela Hakose, ya robedi ya wela Abia;
11ya robongwe ya wela Jesua, ya some ya wela Seganya; 12ya 11 ya wela Eliasibe, ya 12 ya wela Jakime; 13ya 13 ya wela Hupha, ya 14 ya wela Jesebeabe; 14ya 15 ya wela Bileka, ya 16 ya wela Imere; 15ya 17 ya wela Hesire, ya 18 ya wela Haphisese; 16ya 19 ya wela Phethaya, ya 20 ya wela Hesekiele; 17ya 21 ya wela Jagine, ya 22 ya wela Gamule; 18ya 23 ya wela Delaya, ya 24 ya wela Maasia.
19Ke yona thulaganyo ya bone tirelong ya bone ya go tsena Ntlong ya Morena ka fa tshwanelong e ba e beetsweng ke Arone rraabo jaaka ene a laetswe ke Morena, Modimo wa Iseraele.
20Fa e le boora Lefi ba bangwe go ne go le teng Subaele, oora Amerame le Jedia mongwe wa bomorwa Subaele; 21le Isia yo mogolo oora Rehabja; 22le Selomothe oora Isehare le Jahathe mongwe wa bomorwa Selomothe. 23Bomorwa Heberone e ne e le Jeria wa ntlha, le Amaria wa bobedi, le Jahasiele wa boraro, le Jekameame wa bone. 24Morwa Usiele e ne e le Miga, mongwe wa bomorwa Miga e le Samire. 25Morwa-rraagwe Miga e ne e le Isia; mongwe wa bomorwa Isia e le Sagaria. 26Bomorwa Merari e ne e le Magedi le Muši; ngwana wa ngwana wa gagwe e le Jaasia. 27Boora Merari bomorwa Jaasia e ne e le Sohame le Sakhure le Iberi. 28Magedi o ne a na le Eleasare yo o neng a se na bana le Khiše. 29Fa e le Khiše morwawe e ne e le Jeramele. 30Bomorwa Muši e ne e le Magedi le Etere le Jerimothe. Ke bone bomorwa Balefi ka fa dikgorong tsa bone.
31Le bone ba tlhamelwa ditengwa fela jaaka ba ga bone boora Arone fa pele ga kgosi Dafita le Satoke le Ahimelege le ditlhogo tsa dikgoro tsa baperesiti le Balefi; tlhogo ya kgoro ya direlwa fela jaaka monnawe yo mmotlana.
tsn_Latn unk tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn